stanford-oval/wikipedia huggingface dataset:
Madrid (täsmennyssivu)
Henkilöitä

Fátima Madrid (s. 1979), espanjalainen uimari
Miguel de la Madrid (1934–2012), Meksikon presidentti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Madrid”, voi hakea sivunnimihaulla, laajalla sivunnimihaulla tai tekstihaulla.
The Joe Rogan Experience

The Joe Rogan Experience on yhdysvaltalaisen stand-up-koomikko Joe Roganin juontama audio- ja videopodcast, jossa vierailee Roganin ystäviä, tunnettuja muusikoita, standup-koomikkoja sekä monien eri alojen asiantuntijoita. Podcastin jaksot koostuvat pitkistä keskusteluista, joissa Rogan haastattelee vieraitaan. Rogan perusti podcastin koomikkoystävänsä Brian Redbanin kanssa vuonna 2009, ja se on nykyään yksi maailman suosituimpia podcasteja. The Joe Rogan Experience saa säännöllisesti miljoonia kuuntelijoita jaksoa kohti.
Rogan ilmoitti toukokuussa 2020, että saman vuoden syyskuusta alkaen The Joe Rogan Experience julkaistaisiin yksinoikeudella Spotify-suoratoistopalvelussa. Yksinoikeudesta sovittiin yli 100 miljoonan dollarin sopimuksella. YouTubessa julkaistaisiin jatkossa vain videoklippejä podcasteista, kun kokonaiset jaksot voi kuunnella vain Spotifysta. Ilmoituksen jälkeen Spotifyn osakkeiden arvo nousi 9 prosenttia. Podcast ilmestyi Spotifyn valikoimaan 1. syyskuuta 2020, ja ensimmäinen uusi palvelussa julkaistu jakso oli koomikko Duncan Trussellin erikoispitkä viiden tunnin haastattelu.
Kun The Joe Rogan Experience oli tullut saataville Spotifyssa, useat ihmiset ilmoittivat sosiaalisessa mediassa, että podcastista puuttui jaksoja, joissa oli haastateltu kiistanalaisia tai äärioikeistoa edustavia vieraita kuten Alex Jones, Milo Yiannopoulos, Gavin McInnes ja Chris D'Elia. Myös koomikko/aktivisti Tommy Chongin, koomikko Joey Diazin ja Jordan Petersonin tyttären Mikhaila Petersonin haastattelut eivät olleet saatavilla. Vice News kirjoitti myöhemmin Spotifyn sisäisestä kokouksesta, jossa käsiteltiin erästä podcastin jaksoa, jossa Joe Roganin tulkittiin esittäneen transfobisia kommentteja urheilija ja tosi-tv-tähti Caitlyn Jenneristä. Vicen mukaan Spotifyn toimitusjohtaja Daniel Ek oli puolustanut kyseisen jakson jättämistä palveluun, mikä oli herättänyt huolta osassa yrityksen työntekijöistä.
YouTube on poistanut palvelustaan klipit sarjan jaksosta, jossa haastateltiin mRNA-rokotteiden keksijäksi itseään tituleeraavaa Robert Malonea. Malone on varoitellut mRNA-rokotteiden testaamattomuudesta ja mahdollisista sivuvaikutuksista ja sanonut niiden rikkovan Nürnbergin säännöstöä. Malone on myös estetty pysyvästi Twitteristä Covid-19-misinformaatiosääntöjen perusteella.
Joe Rogan on saanut tunnustusta podcastien tuomisesta osaksi valtavirtaa. Vulture-verkkojulkaisun mukaan The Joe Rogan Experience on tuonut podcasteille uutta yleisöä, joka ei olisi muuten tullut tutustuneeksi niihin. The Verge -verkkojulkaisu taas kirjoittaa The Joe Rogan Experiencen tuoneen podcastit YouTubeen.
Podcastiin löyhästi perustuvaa televisiosarjaa Joe Rogan Questions Everything on esitetty Syfy-televisiokanavalla.
Aiheesta muualla

The Joe Rogan Experience YouTubessa
Pokémon (anime)

| Pokémon |
| --- | --- |
ポケットモンスター   (Pocket Monsters)
Genre: seikkailu, komedia, draama, fantasia, toiminta ja science fiction 
TV-anime
Ohjaaja: Masamitsu Hidaka
Studio:  OLM, Inc.  Team Ota (1997–2006)  Team Iguchi (2006–2009)  Team Kato (2010–) 
Lähetyskanavat: TV Tokyo, Fox Kids, Disney XD, Netflix, MTV3, MTV Juniori
Alkuperäinen lähetyskierros: 1. huhtikuuta 1997 – jatkuu edelleen
Jaksojen määrä:  Pokémon: 276  Advanced Generation: 192  Diamond and Pearl: 191  Black & White: 142  XY: 140  Sun & Moon: 146  Matkat: 147  Taivaanranta: jatkuu edelleen  
Pokémon on japanilainen animesarja. Siinä kuvataan nuoren Pokémon-kouluttajan Ash Ketchumin matkaa Pokémon-mestariksi. Ensimmäinen jakso esitettiin Japanissa 1. huhtikuuta 1997. Pokémon-televisiosarjasta on ilmestynyt tähän mennessä 26 tuotantokautta. Kaikkia tuotantokausien 3–6 jaksoja ei kuitenkaan ole Suomessa esitetty eikä ainuttakaan toisen tuotantokauden (The Adventures in the Orange Islands) jaksoista.
Juoni > Kaudet 1-20

Animesarjan alkuperäisinä päähenkilöinä ovat pokémon-kouluttaja Ash Ketchum ja Pikachu, jonka hän sai professori Oakilta. He matkustavat yhdessä ympäri pokémon-maailmaa, Ashin pyrkiessä pokémon-mestariksi ja käymällä sitä varten saliotteluita osallistuakseen kunkin alueen paikalliseen pokémon-liigaan. Sarjan toistuvina roistoina ovat Rakettiryhmän jäsenet Jessie, James ja Meowth, jotka pyrkivät jatkuvasti varastamaan Ashin Pikachun ja muita harvinaisia tai voimakkaita pokémoneja. Sarjan ensimmäisellä tuotantokaudella Ash matkustaa Mistyn ja Brockin kanssa Kantossa. Toisella tuotantokaudella he matkustavat Orange-saaristolle, missä heidän seuraansa liittyy Tracey Sketchit, Brockin jäädessä apulaiseksi professori Ivyn laboratorioon. Brock palaa Ashin ja Mistyn seuraan ja Tracey jää professori Oakin apulaiseksi heidän matkustaessa kolmannella tuotantokaudella Johtoon. Misty palaa viidennen tuotantokauden lopussa takaisin kotiinsa, Brockin jatkaessa Ashin matkakumppanina myös Hoennissa ja Sinnoh’ssa. Hoennissa ja Kanton rajan ottelurintamalla heidän seuraansa liittyvät May ja Max ja Sinnoh’ssa Dawn. Unovassa ja Decolore-saaristossa Ashin matkakumppaneina toimivat Iris ja Cilan, sekä Kalosissa Serena, Clemont ja Bonnie.
Juoni > Kaudet 20-22

20. tuotantokaudesta alkaneessa Sun & Moon -sarjassa Ash lähtee Alola-alueelle, missä hänen tavoitteenaan onkin tällä kertaa valmistua paikallisesta pokémon-koulusta, jossa hänen opiskelutovereitaan ovat Lana, Kiawe, Lillie, Sophocles ja Mallow, oppia Z-kristallien käyttö ja voittaa jokainen Alolan neljästä saarihaasteesta. Tämän lisäksi heidän opettajansa professori Kukui suunnittelee Alolaan omaa pokémon-ligaa.
Juoni > Kaudet 23-25

23. tuotantokaudesta alkanut sarja, Pokémon: Matkat, poikkeaa täysin edellisistä sarjoista. Ashin lisäksi sarjan toisena päähenkilönä nähdään Goh, kaksikon matkustaessa kaikilla seitsemällä aiemmin esitellyllä alueella Pokémon-maailman alueilla sekä myös aivan uudella Galar-alueella, keräämässä tietoa professori Ceriselle. Samalla Ash osallistuu Maailman Kruunajaissarjaan, jossa kilpaillaan maailman parhaan kouluttajan, monarkin, tittelistä, ja Goh pyydystää Pokédexinsä tietojen täyttämiseksi mahdollisimman monta eri pokémonia ja pyrkii yhdeksi Projekti Mew:n kokelaista. Goh’n lisäksi Ashin uusiin tuttaviin kuuluu Chloe, professori Cerisen tytär, joka toisin kuin isänsä tai Ash ja Goh, ei ollut aluksi yhtä kiinnostunut pokémoneista, mutta alkoi vähitellen itsekin osallistua Ashin ja Goh’n matkoille.
Juoni > Kaudet 26-

26. tuotantokaudella alkaneessa sarjassa, Pokémon: Taivaanranta, Ash ei ole enää sarjan päähenkilö. Sen sijaan Taivaanrannan päähenkilönä on Paldea-alueelta kotosin oleva tyttö nimeltä Liko, joka saapuu vaihto-oppilaaksi Kantossa sijaitsevaan Indigo-akatemiaan ja tapaa siellä aloituspokémoninsa, Sprigatiton. Toisena päähenkilönä on Kantosta kotoisin oleva virtuaalikoulua käyvä poika nimeltä Roy, joka ystävystyy Frieden johtamasta seikkailijaryhmästä, Nousevista Volt Tacklereista, eksyneen Fuecocon kanssa. Liko ja Roy liittyvät Nousevien Volt Tacklereiden uusiksi jäseniksi, matkustaen ympäri Pokémon-maailman yhdeksää aluetta sekä kohdaten usein myös sarjan uudet viholliset, Etsijät. Nouseviin Volt Tacklereihin kuuluvat myös tyttö nimeltä Dot, joka on todellisuudessa Likon ja Royn ihailema opetusvideoita tekevä striimaaja Nidothing, sekä hänen ainoa pokémoninsa, Quaxly. Etsijät haluavat siepata Likon isoäidin riipuksesta ilmestyneen legendaarisen pokémonin, Terapagosin, sekä kuusi sankaripokémonia, jotka kuuluivat 100 vuotta sitten eläneelle seikkailija Luciukselle ja joista yksi oli Royn isoisän löytämästä poképallosta vapautunut musta Rayquaza, ja kilpailla Nousevien Volt Tacklereiden kanssa siitä kuka löytää ensin tiensä Luciuksen etsimään paratiisiin nimeltä Laqua.
Tuotantokaudet

Suomessa Pokémonia näytti pitkään vain MTV3, mutta nykyään jaksoja tulee myös maksulliselta Juniori-kanavalta ja Disney XD -kanavalta. Jaksoja voi lisäksi katsoa nykyään myös Pokémon TV:stä, jonne on julkaistu myös 21. tuotantokauden jaksoja. Sarjan suomenkielisestä jälkiäänityksestä vastasi seitsemän ensimmäisen kauden ajan Oy PVP Voice Ab (Pauli Virta Productions), joka äänitti kaudet 1–4 sekä neljä ensimmäistä elokuvaa Helsingin Pitäjänmäessä ja kaudet 5–7 nykyisin Salon kaupunkiin kuuluvassa Kiskon kunnassa. Dubberman äänitti sarjaa 8. kaudella, sen jälkeen yhdeksännellä kaudella dubbaajaksi vaihtui nykyinen SDI Media. Suomeksi jälkiäänitetyissä sarjoissa on käytetty pohjana sarjan vieraskielistä ja muokkaamaa englanninkielistä versiota.
11. tuotantokausi näytettiin MTV:n Katsomo-palvelussa ilmaiseksi kesän 2010 aikana ja voi tulla MTV Junioriin ensimmäisen ja kolmannen tuotantokausien jälkeen. 12. tuotantokausi alkoi syksyllä 2010. Poikkeuksellisesti vuoden 2011 pitkänäperjantaina 22. huhtikuuta ja toisena pääsiäispäivänä 25. huhtikuuta näytettiin MTV3:lla 14. tuotantokauden kaksi ensimmäistä jaksoa. 4. toukokuuta 2014 näytettiin MTV3:lla 17. tuotantokauden ensimmäinen jakso. 26. elokuuta 2017 julkaistiin Pokémon TV-sivustolla 20. tuotantokauden ensimmäinen jakso.
23. tuotantokaudesta alkaen, Pokémonia esitettiin Suomessa vain Netflixin kautta, samoin kuin Yhdysvalloissa.
Jaksojen numerointi artikkeleissa on alkuperäisen japanilaisen esitysjärjestyksen mukainen, paitsi kahta Indigo League -kauden erikoisjaksoa, XYZ-kauden yhtä erikoisjaksoa sekä kokonaan hyllytettyjä jaksoja ei ole numeroitu. Kunkin sarjan alkaessa numerointi alkaa alusta.
Tuotantokaudet > Pocket Monsters / Pokémon (1997–2002) > The Beginning (1997–1999)

Indigo League
The Adventures in the Orange Islands
Tuotantokaudet > Pocket Monsters / Pokémon (1997–2002) > Gold and Silver (1999–2002)

The Johto Journeys
Johto League Champions
Master Quest
Tuotantokaudet > Advanced Generation / Ruby and Sapphire (2002–2006)

Advanced
Advanced Challenge
Advanced Battle
Battle Frontier
Tuotantokaudet > Diamond and Pearl (2006–2010)

Diamond and Pearl
Battle Dimension
Galactic Battles
Sinnoh League Victors
Tuotantokaudet > Best Wishes! / Black & White (2010–2013)

Black and White
Kilpailevat kohtalot (Rival Destinies)
Seikkailut Unovassa/Seikkailut Unovassa ja kauempana (Adventures in Unova/Adventures in Unova and Beyond)
Tuotantokaudet > XY (2013–2016)

XY
Kalos-seikkailu (Kalos Quest)
XYZ
Tuotantokaudet > Sun & Moon (2016–2019)

Sun & Moon
Ultraseikkailuja (Ultra Adventures)
Ultralegendoja (Ultra Legends)
Tuotantokaudet > Pocket Monsters / Matkat (2019–2023)

Matkat (Journeys)
Mestarimatkat (Master Journeys)
Huikeat matkat/Tällaista on olla Pokémon-mestari (Ultimate Journeys/To Be a Pokémon Master)
Tuotantokaudet > Pocket Monsters / Taivaanranta  (2023–)

Taivaanranta (Horizons)
Tähtäimessä Laqua (The Search for Laqua)
Elokuvat

Kolme ensimmäistä elokuvaa tuli Suomeen elokuvateatterilevityksenä. Osa elokuvista on julkaistu suoraan DVD:llä.
Pokémon – Mewtwon vastaisku (1998/Suomi 2000)
Pokémon 2: Yhden voimalla (1999/Suomi 2000)
Pokémon 3: Unownien loitsu (2000/Suomi 2001)
Pokémon: Mewtwon paluu (elokuvan pituinen erikoisjakso) (2000/Suomi 2002)
Pokémon 4Ever (2001/Suomi 2004)
The Legend of Thunder! (elokuvan pituinen erikoisjakso, 2001/ei julkaistu Suomessa)
Pokémon Heroes: Latios & Latias (2002/Suomi 2006)
Pokémon – Jirachi, Toiveentäyttäjä (2003/Suomi 2007)
Pokémon – Salaperäinen Deoxys (2004/Suomi 2007)
Pokémon: Lucario and the Mystery of Mew (2005/ei julkaistu Suomessa)
Pokémon: Mirage-Pokémonien herra (elokuvan pituinen erikoisjakso, 2006/Suomi 7. joulukuuta 2007, MTV3)
Pokémon Ranger and the Temple of the Sea (2006/ei julkaistu Suomessa)
Pokémon: Darkrai nousee (2007/Suomi 2008, TV-ensi-ilta MTV3:lla 28. joulukuuta)
Pokémon: Giratina ja taivassoturi (2008/Suomi 2009, TV-ensi-ilta Jetixillä 9. toukokuuta)
Pokémon: Arceus ja elämän jalokivi (2009/Suomi 2010, TV-ensi-ilta Disney XD:llä 26. kesäkuuta)
Pokémon: Zoroark – Illuusioiden mestari (2010/Suomi 2011, TV-ensi-ilta MTV3:lla 24. joulukuuta)
Pokémon-elokuva Valkoinen: Victini ja Zekrom / Pokémon-elokuva Musta: Victini ja Reshiram (2011/Suomi 2012, kyseessä kaksi eri versiota samasta elokuvasta.)
Pokémon-elokuva: Kyurem vs. Oikeuden Miekka (2012/Suomi 2013)
Pokémon-elokuva: Genesect ja legenda herää (2013/Suomi 2014)
Pokémon-elokuva: Diancie ja tuhon kotelo (2014/Suomi 2016)
Pokémon-elokuva: Hoopa ja legendojen kamppailu (2015/Suomi 2016)
Pokémon-elokuva: Volcanion ja mekaaninen ihme (2016/Suomi 2018)
Pokémon-elokuva: Valitsen sinut! (2017/Suomi 2017)
Pokémon-elokuva: Voimalla jokaisen (2018/Suomi 2019)
Pokémon-elokuva: Mewtwo iskee takaisin – Kehitys (2019/Suomi 2020)
Pokémon-elokuva: Viidakon salaisuudet (2020)
Muita animesarjoja

Pokémon Origins
Pokémon Generations
Pokémon: Twilight Wings
Zdena Tominová

| Zdena Tominová |
| --- | --- |
 Zdena Tominová 2017.
Henkilötiedot
Syntynyt: 7. helmikuuta 1841 Praha, Böömin ja Määrin protektoraatti
Kuollut: 24. toukokuuta 2020 (79 vuotta) Praha, Tšekki
Ammatti:  Kirjailija, toimittaja
Puoliso:  Julius Tomin
Zdena Tominová (s. Holubová) (7. helmikuuta 1941 Praha, Böömin ja Määrin protektoraatti - 24. toukokuuta 2020 Praha, Tšekki) oli tšekkiläinen toisinajattelija ja kirjailija sekä yksi Peruskirja 77:n allekirjoittajista.
Elämä

Tominová syntyi Saksan miehittämässä Prahassa vuonna 1941. Hän aloitti kirjailijan uransa vuonna 1959 julkaisten surrealistista muun muassa runoutta ja novelleja. Tominová opiskeli Kaarlen yliopistossa filosofiaa ja sosiologiaa mutta ei voinut jatkaa tohtorinopintojaan Prahan syksyn jälkeisessä Tšekkoslovakiassa. Tämän jälkeen Tominová työskenteli muun muassa tulkkina ja kääntäjänä. Hän osasi sujuvasti venäjää, ranskaa, saksaa sekä englantia. Tominová meni naimisiin filosofi Julius Tominin kanssa, kun he kumpikin olivat varsin nuoria.
Elämä > Peruskirja 77:n allekirjoitus

Tominován mukaan hän päätti allekirjoittaa Tšekkoslovakian totalitääristä kommunistihallintoa kritisoineen Peruskirja 77:n, kun hänet erotettiin työstään Prahan tiedotuspalvelussa sen jälkeen kun hän oli osallistunut Jan Patočkan hautajaisiin. Tominová oli peruskirjan toinen naispuolinen allekirjoittaja Marta Kubišován jälkeen. Laajan ja hyvän kielitaitonsa ansiosta Tominová puhui usein ulkomaalaisten toimittajien kanssa liikkeen puolesta.
Tšekkoslovakian turvallisuuskoneisto häiritsi sekä Tominováa että Tominia voimakkaasti tämän jälkeen. Siitä huolimatta Tominit järjestivät kotonaan Prahan Letnássa luentoja länsimaalaisten professoreiden kanssa. Muutaman kokouksen jälkeen Tominová joutui tuntemattomaksi jääneen miehen hyökkäyksen kohteeksi. Myös hänen kirjojensa julkaisu kiellettiin.
Elämä > Elämä maanpaossa

Tominová ja Tomin pääsivät muuttamaan Isoon-Britanniaan vuonna 1980, jonne Julius oli kutsuttu Oxfordin yliopiston toimesta. Lopulta luvattua työtä ei kuitenkaan tullut. Aviopari erosi kaksi vuotta maahan saapumisensa jälkeen. Tämän lisäksi Tšekkoslovakian hallitus riisti Tominován kansalaisuuden, eikä hän voinut palata takaisin kotimaahansa ennen samettivallankumousta.
Britanniassa Tominová työskenteli muun muassa BBC:lle. Hän myös jatkoi kirjailijan uraansa ja julkaisi kaksi englanninkielistä romaania. Tominová vietti lähes koko loppuelämänsä Isossa-Britanniassa, mutta muutti takaisin Tšekkiin lastensa luokse kun hänen terveydentilansa alkoi heiketä. Hän kuoli Prahassa vuoden 2020 toukokuussa.
Kunnianosoitukset

Tšekin presidentti ja Peruskirja 77:n toinen allekirjoittaja Václav Havel myönsi Tominoválle ansiomerkin vuonna 2003.
Voitto Voipio

Voitto Immanuel Voipio (21. maaliskuuta 1921 Iisalmi – 9. marraskuuta 2012) oli suomalainen rovasti ja kirjailija.
Voipion vanhemmat olivat hovioikeudenneuvos Lauri Voipio (1879–1927) ja Elna Lovisa Teittinen  (1886–1960). Hän oli naimisissa vuodesta 1949 lehtori Ulla-Maija Tuurin kanssa.
Voipio pääsi ylioppilaaksi 1941 Helsingin suomalaisesta yhteiskoulusta ja suoritti teologian erotutkinnon Helsingin yliopistossa 1949. Ylimääräisenä pappina hän toimi Miehikkälässä vuosina 1949–1951, Heinolassa 1951–1954 ja Mikkelissä 1954–1960 sekä kappalaisena Laihialla 1960–1962 ja virka-apulaisena Tampereella 1962–1965. Ensimmäisenä kappalaisena hän oli Kalevan seurakunnassa 1965–1971 ja kirkkoherrana 1971–1983. Rovastiksi hänet nimitettiin vuonna 1972.
Teoksia

Vaara ohi : romaani. Kuva ja sana, Helsinki 1945
Invesdor

Invesdor eli invesdor.com on kansainvälinen joukkorahoitusalusta, jota ylläpitävät eri maissa toimivat Invesdor-konsernin yritykset.
Historia

Invesdor alkoi toimia joukkorahoitusten parissa Pohjois-Euroopassa vuonna 2012.
Tammikuussa 2014 Invesdor ja Privanet kertoivat kehittäneensä yhdessä kauppapaikan, jossa oli tarjolla Invesdorin kautta rahoitusta hakevia yhtiöitä. Privanet oli keskittynyt listaamattomien osakkeiden kaupankäyntiin. Kesällä Finanssivalvonta muutti aiempaa kantaansa joukkorahoituspohjaisiin osakeanteihin ja alkoi vaatia toimilupia joukkorahoitusyhtiöiltä. Sijoituspalveluyhtiön toimilupaa tuli hakea, jos osakeanteja tarjottiin netissä myös ei-ammattimaisille sijoittajille. Invesdor Oy haki lupaa syksyllä.
Kolmen ensimmäisen toimintavuotensa aikana yhtiön kautta oli kerätty yli viiden miljoonan euron sijoitukset. Pohjoismaissa tominut Invesdor sai Finanssivalvonnalta hakemansa toimiluvan huhtikuussa 2015. Luvan myötä se sai mahdollisuuden laajentaa palveluaan lähes koko Euroopan kattavaksi. Siirtokelpoinen MiFID-toimilupa käsitti sijoitusneuvonnan, toimeksiantojen vastaanottamisen ja välittämisen sekä liikkeeseenlaskun. Invesdor oli ensimmäisen kyseisen luvan saanut joukkorahoitusalan toimija Eurooopassa. Kesäkuussa yhtiö aloitti yleisöannin, jolla se keräsi rahoitusta Euroopan markkinoille laajentumiseen.
Toukokuussa se oli kerännyt 300 000 euroa suljetulla annilla. Viikon kestäneellä kierroksella kerättiin puoli miljoonaa euroa. Syyskuussa yhtiön kautta haettiin ensimmäistä kertaa joukkolainaa. Iron Sky Universe Oy haki sitä Iron Sky: The Coming Race -elokuvaa varten. Invesdor kertoi avaavansa standardoidun Crowdbond-joukkolainaluokan, jonka se arveli kiinnostavan ammattimaisia sijoittajia. Vuonna 2015 suomalaiset kasvuyhtiöt saivat Invesdorin kautta noin seitsemän miljoonaa euroa rahoitusta 47 maasta.
Tammikuussa 2016 Invesdor-alustaa saattoivat käyttää myös iso-britannialaiset, norjalaiset, tanskalaiset ja ruotsalaiset listaamattomat yritykset. Toukokuussa yhtiö haki lisärahoitusta uudella joukkorahoituskierroksella laajentaakseen toimintaansa Ruotsissa. Se kertoi myös aloittaneensa yhteistyön Danske Bankin kanssa, joka alkoi suositella Invesdoria sijoituskohdetta miettiville yritysasiakkailleen.
Toukokuussa 2018 Invesdor päätti yhteistyönsä Danske Bankin kanssa, koska piti toimintamallin siirtämistä Pohjoismaihin liian hitaana. Uudeksi kumppaniksi se sai Nordean.
Vuonna 2019 Invesdor osti Finnestin, joka toimi Itävallassaja Saksassa. Finnest GmbH sulautettiin konserniin samana vuonna.
Vuonna 2021 Invesdor-konserniin yhdistettiin saksalainen vuonna 2015 perustettu Kapilendo AG. Sekä Kapilendo että Finnest alkoivat toimia Invesdor-tuotemerkillä. Seuraavana vuonna Invesdor Group fuusioitui hollantilaisen Oneplanetcrowd-yhtiön kanssa.
Vuoteen 2023 mennessä noin 200 suomalaista yritystä oli saanut palvelun kautta yli 90 miljoonan euron rahoitukset. Lisäksi sillä oli noin 600 asiakasta muissa maissa. Huhtikuussa yhtiö kertoi rakentavansa omaa kaupankäyntialustaa listaamattomille yhtiöille. Aluksi palvelua tarjottiin Invesdorin kautta sijoituksia hakeneiden yhtiöiden osakekauppaan.
Organisaatio

Yhtiön toimistot sijaitsevat Berliiniissä, Helsingissä, Wienissä ja Amsterdamissa.
Liiketoimintamalli

Invesdor auttaa listaamattomia kasvuyrityksiä hankkimaan rahoitusta joukkorahoituksen avulla. Sen hallinoiman Invesdor-alustan kautta sijoittajat etsivät yrityksiä, joihin voisivat sijoittaa ja yritykset rahoitusta, jonka vastineeksi tarjoavat osakkeitaan. Invesdorin mukaan joukkorahoitus toimii markkinointielementtinä, joka tuo huomiota varsinkin kuluttajabrändeille. Osakkeiden lisäksi yhtiöt voivat tarjota sijoittajille myös kanta-asiakastarjouksia.
Invesdorin rahoitushakuun pääsee vain murto-osa sitä hakeneista yrityksistä. Päästäkseen näkyviin alustalle, niiden täytyy läpäistä Invesdorin asettamat kriteerit. Niihin kuuluu esimerkiksi valmis konsepti, olemassa oleva liiketoiminta ja noin puolen miljoonan euron liikevaihto. Kriteereistä kuitenkin joustetaan esimerkiksi lääketieteellisten teknoyhtiöiden kohdalla, sillä niiden tuotekehitysaika on pitkä.
Kohdeyrityksille tarjotaan esimerkiksi Owners Portal -palvelua, jota kautta voidaan hallinoida asiakasyritysten luetteloa.
Rahoitettuja projekteja

Invesdorin kautta rahoitusta ovat hakeneet muun muassa:
Friends & Brgrs
Heeros
HIFK Fotboll
Jääkiekko Espoo Oy, Espoo Blues-liigajoukkueen taustayhtiö
Naava
Sensory Perspective
Tubecon
Woodly
Aiheesta muualla

Verkkosivu
Sonnin taacca

Sonnin Taacca oli Feat.fi:n YouTubessa ja audiokanavissa vuosina 2018–2019 julkaistu podcast, jota juonsivat ensin Nuorehko H ja Tuomas Kauhanen yhdessä ja sittemmin Nuorehko H yksin. Podcastissa keskusteltiin viikoittain rap-musiikista, ajankohtaisista aiheista sekä vieraiden urista.
Juontajat

Nuorehko H
Tuomas Kauhanen
Blank Check with Griffin & David

Blank Check with Griffin & David on yhdysvaltalainen elokuvapodcast, jossa arvioidaan elokuvaohjaajien kokonaista uraa. Podcastista julkaistaan viikottain uusi jakso, jossa syvennytään yhteen elokuvaan kulloinkin käsittelyssä olevan ohjaajan filmografiasta. Podcast keskittyy erityisesti sellaisiin ohjaajiin, jotka ovat menestyneet urallaan merkittävästi ja saaneet elokuvateollisuudelta "avoimen valtakirjan" (engl. blank check) toteuttaa taiteellisia intohimojaan. Ohjelman jaksot on ryhmitelty "minisarjoihin", joissa käsitellään järjestyksessä kaikki tai tietty osa ohjaajan elokuvista. Vuodesta 2015 asti podcastissa on käyty läpi 24 elokuvaohjaajaa.
Podcastia juontajavat näyttelijä Griffin Newman ja The Atlantic -lehden elokuvakriitikko David Sims.
Taustaa

Podcast alkoi ensin Griffin and David Present -nimisenä, ja silloin ohjelmassa arvioitiin Tähtien sodan esiosatrilogiaa (episodit I–III) sellaisessa todellisuudessa, jossa alkuperäistä Tähtien sota -trilogiaa (jaksot IV–VI) ei olisi olemassa. Jokaista trilogian elokuvaa käsiteltiin kymmenen jakson verran tuottaja Ben Hosleyn kehotuksesta. Kun George Lucasin filmografiaa oli analysoitu pitkään, heräsi ajatus ottaa samanlainen lähestymistapa muidenkin elokuvaohjaajien tuotantoon. Juontajat Newman ja Sims nimesivät podcastin uudelleen muotoon Blank Check with Griffin & David, ja vuonna 2016 ensimmäisenä aiheena oli M. Night Shyamalan.
Minisarjat

2016
M. Night Shyamalan
Wachowskin sisarukset
Cameron Crowe
James Cameron
2017
Steven Spielberg (Dreamworks-vuodet)
Christopher Nolan
Kathryn Bigelow
2018
Paul Verhoeven (englanninkieliset elokuvat)
James L. Brooks
Brad Bird
Ang Lee
Nancy Meyers
Tim Burton
2019
Michael Mann
Hayao Miyazaki
Jonathan Demme
2020
George Miller
Nora Ephron
Gina Prince-Bythewood
Robert Zemeckis
2021
Ron Clements ja John Musker
Elaine May
John Singleton
John Carpenter
2022
Jane Campion
Sam Raimi
Bob Fosse
Stanley Kubrick
2023
Henry Selick
Danny Boyle
Buster Keaton
Park Chan-wook
David Fincher
2024
Barbra Streisand
Aiheesta muualla

Virallinen kotisivu